Súradnice: 48°36′47″S 17°32′50″V﻿ / ﻿48,613136°S 17,547226°V﻿ / 48.613136; 17.547226

**Brezovské Karpaty** sú jedným zo štyroch podcelkov Malých Karpát. Najvyšším bodom Brezovských Karpát je vrch Klenová (585 m n. m.). Centrálnu časť územia zaberá geomorfologická časť Dobrovodská kotlina s typickým vápencovým krasom (miestny názov Dlhé Skálie).

Charakteristika
---------------

Medzi ďalšie vrchy nad 500 metrov nad morom, ktoré sú svojím tvarom a geologickým zložením podobné, patria Vrátno (576 m n. m.), Vysoká hora (558 m n. m.), Čerička (539 m n. m.), Úval (537 m n. m.) či vrch Kopec (525 m n. m.) pri Košariskách. Zaujímavý je tiež vrch Ostriež (370 m n. m.), ktorý voda odtrhla od Malých Karpát (v minulosti považovaný za sopečného pôvodu). Patrí sem aj okolie obce Dobrá Voda, ktorej zrúcanina hradu sa nachádza v prírodnej rezervácii Slopy. Ďalším zaujímavým miestom je prírodná rezervácia Katarína (severne od obce Naháč, južne od obce Dobrá Voda), kde nájdeme zrúcaninu Kláštora svätej Kataríny (tiež. Kostol a kláštor svätej Kataríny Alexandrijskej, hovorovo Katarínka), a neďaleko od nej pár metrov dlhej historickej úzkorozchodnej železničky, ktorých bolo kedysi v okolí veľa. V Brezovských Karpatoch sa v roku 1944 organizoval a bojoval partizánsky oddiel Jána Reptu. Na jeho počesť a pamiatku bol v lokalite *Dvoly* vystavený pamätník SNP.

Poloha
------

Brezovské Karpaty sa rozprestierajú od Bukovej po obec Prašník. Na západnom okraji ležia obce Košariská, Brezová pod Bradlom, Hradište pod Vrátnom, Jablonica a Cerová, z juhovýchodnej strany Trstín, Dechtice, Chtelnica, Dolný Lopašov a Prašník. Uprostred Brezovských Karpát nájdeme obec Dobrá Voda, nachádzajúcu sa v Dobrovodskej kotline. Na severovýchode pokračujú Malé Karpaty podcelkom Čachtické Karpaty, západným smerom Pezinské Karpaty. Severný okraj lemuje Myjavská pahorkatina a Podmalokarpatská zníženina (podcelok Borskej nížiny), južným smerom je to Trnavská pahorkatina (podcelok Podunajskej pahorkatiny).

Prírodné rezervácie (PR)
------------------------

Celé územie Brezovských Karpát spadá pod CHKO Malé Karpaty. Nachádza sa tu viacero menších prírodných rezervácií, vyhlásených hlavne vďaka jedinečným lesným bylinám. Najväčšia PR Slopy, v ktorej sa nachádza i zrúcanina hradu, sa nachádza pod vrchom Slopy (432 m n. m.) pri Dobrej Vode. Východne od obce Dobrá Voda nájdeme PP Vyvieračka pod Bachárkou, odkiaľ nepravidelne vyviera voda. Pri obci Prašník nájdeme PR Čerenec, PP Veľká pec s jaskyňou, PP Malá Pec - s dvoma malými jaskyňami (vrch Malá Pec - 392 m n. m.), PR Orlie skaly (vrch Dúbrava - 433 m n. m.). Pri Brezovej sa v Karpatoch nachádza jediná PR - Ševcova skala (orig. Ševcech) z dôvodu ochrany prvosienky holej. Po východnej strane obce Jablonica PP Zrubárka, medzi obcami Jablonica a Dobrá Voda, v strede Brezovských Karpát sa nachádza PP Ľahký kameň. Okolie zrúcaniny Kláštora svätej Kataríny, severne od obce Naháč, tvorí prírodná rezervácia Katarína. Ďalej z južnej strany Brezovských Karpát nájdeme ešte PR Chríb, PR Lančársky Dubník (vrch Dubník - 297 m n. m.), a medzi obcami Dolný Lopašov a Chtelnica PR Pod Holým vrchom.

Územie európskeho významu Brezovské Karpaty
Na malej časti územia Brezovských Karpát bolo vyhlásené Územie európskeho významu Brezovské Karpaty s rozlohu 2 671 ha zahrňujúce časti katastrálnych území mesta Brezová pod Bradlom a obcí Dobrá Voda, Dolný Lopašov, Hradište pod Vrátnom, Chtelnica, Košariská a Prašník.

Rastlinstvo a živočíšstvo
-------------------------

Brezovské Karpaty tvoria väčšinou listnaté stromy ako dub, buk, breza či jelša. Na slnečných južných stráňach kvitne zákonom chránený poniklec veľkokvetý, prvosienka holá, konvalinka voňavá alebo klinček včasný. V jarných mesiacoch sa vo vyšších polohách rozmnožil cesnak medvedí. Hlboko v horách a na lesných lúkach môžeme vidieť srnčiu a jeleniu zver, diviakov, jazvecov či líšky. V 50-tych rokoch dvadsiateho storočia boli v danej lokalite nasadené muflóny, ktoré sa časom rozmnožili a prešli aj do iných častí Malých Karpát. V skalnatých útvaroch hniezdi myšiak hôrny, jastrab veľký, sokol sťahovavý, kaňa, krkavec čierny, výr skalný a iné.

Galéria
-------

* Pohľad z Klenovej na Brezovské Karpaty, v pozadí je Myjavská pahorkatina (Bradlo)Pohľad z Klenovej na Brezovské Karpaty, v pozadí je Myjavská pahorkatina (Bradlo)
* Jaskyňa Klenová – nachádza sa na turistickom chodníku prechádzajúcom sedlom KlenovejJaskyňa Klenová – nachádza sa na turistickom chodníku prechádzajúcom sedlom Klenovej
* Netopiere v klenovskej jaskyniNetopiere v klenovskej jaskyni
* Hrad Dobrá VodaHrad Dobrá Voda
* Katarínka, ruina budovy kostolaKatarínka, ruina budovy kostola

Referencie
----------

1. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2019-03-03]. Dostupné online.
2. ↑   *mapový portál HIKING.SK* [online]. mapy.hiking.sk, [cit. 2019-03-03]. Dostupné online.
3. ↑   *Natura 2000 - Sústava chránených území členských krajín EÚ* [online]. sopsr.sk, [cit. 2020-11-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Brezovské Karpaty**

| * z
* d
* u
Malé Karpaty |
| --- |
| Podcelky (časti) | 
* Brezovské Karpaty
	+ Dobrovodská kotlina
* Čachtické Karpaty
	+ Nedze
	+ Plešivec
* Devínske Karpaty
	+ Bratislavské predhorie
	+ Devínska brána
	+ Devínska Kobyla
	+ Lamačská brána
* Pezinské Karpaty
	+ Biele hory
	+ Bukovská brázda
	+ Homoľské Karpaty
	+ Kuchynská hornatina
	+ Lošonská kotlina
	+ Plavecké predhorie
	+ Smolenická vrchovina
	+ Stupavské predhorie

 |
| Veľkoplošné chránené územie | 
* Chránená krajinná oblasť Malé Karpaty

 |
| Národné prírodné rezervácie | 
* Čachtický hradný vrch
* Devínska Kobyla
* Hajdúchy
* Hlboča
* Kršlenica
* Pohanská
* Roštún
* Záruby

 |
| Prírodné rezervácie | 
* Bolehlav
* Buková
* Čerenec
* Čierna skala
* Fialková dolina
* Chríb
* Jurské jazero
* Kamenec
* Katarína
* Klokoč
* Lančársky Dubník
* Lošonský háj
* Málová
* Nad Šenkárkou
* Orlie skaly
* Plešivec
* Pod Holým vrchom
* Pod Pajštúnom
* Skalné okno
* Slopy
* Strmina
* Ševcova skala
* Vysoká
* Zlatá studnička

 |
| Národné prírodné pamiatky | 
* Čachtická jaskyňa
* Jaskyňa Driny

 |
| Prírodné pamiatky | 
* Bukovina
* Čertov žľab
* Deravá skala
* Ľahký kameň
* Limbašská vyvieračka
* Malá Pec
* Tisové skaly
* Veľká pec
* Vyvieračka pod Bachárkou
* Zrubárka

 |
| Územie Natura 2000 | 
* Homoľské Karpaty

 |
| Chránený areál | 
* Svätojurské hradisko
* Všivavec

 |
| Kultúrne a historické pamiatky | 
* Bratislavský hrad
* Čachtický hrad
* hrad Devín
* Dračí hrádok
* Hrad Biely Kameň
* Hrad Červený Kameň
* Hrad Dobrá Voda
* Hrad Ostrý Kameň
* Hrad Korlátka
* Kostol a kláštor svätej Kataríny
* Hrad Pajštún
* Hradisko Molpír
* Hradisko Pohanská
* Plavecký hrad
* Praveké hradisko Prašník
* Smolenický zámok

 |
| Vybrané vrcholy \*(rozhľadňa)Zoznam vrcholov | 
* Záruby (768)
* Vysoká (754)
* Vápenná\* (752)
* Veľká homoľa\* (709)
* Veľký Javorník (594)
* Klenová (585)
* Malý Javorník (584)
* Kukla\* (564)
* Devínska Kobyla (514)
* Pohanská (494)
* Kamzík (439)(Televízna veža)
* Baranec (378)
* Ostriež (370)
* Molpír (354)

 |

Autoritné údaje: * SNK: 222666